CELEX: 32009D0755
Language: ro
Date: 2009-10-13 00:00:00
Title: 2009/755/CE: Decizia Comisiei din 13 octombrie 2009 privind adoptarea unei decizii de finanțare pentru o acțiune pregătitoare privind punctele de control în 2009

14.10.2009   
            
            
               RO
            
            
               Jurnalul Oficial al Uniunii Europene
            
            
               L 269/26
            
         
      DECIZIA COMISIEI
   
   din 13 octombrie 2009
   privind adoptarea unei decizii de finanțare pentru o acțiune pregătitoare privind punctele de control în 2009
   (2009/755/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), în special articolul 49 alineatul (6) litera (b) și articolul 75 alineatul (2),
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2) (denumit în continuare „normele de aplicare”), în special articolul 90,
   întrucât:
   
               (1)
            
            
               Unul dintre domeniile de acțiune identificate de Comunicarea Comisiei către Parlamentul European și Consiliu privind un Plan de acțiune comunitar privind protecția și bunăstarea animalelor 2006-2010 (3) se referă la modernizarea normelor minime în vigoare referitoare la protecția și bunăstarea animalelor în conformitate cu noi dovezi științifice și analize socioeconomice și la asigurarea unei aplicări eficiente a legislației.
            
         
               (2)
            
            
               Pentru a ameliora condițiile de transport pentru anumite categorii de animale, legislația comunitară stabilește cerințe privind durata maximă de călătorie după care animalele trebuie să fie descărcate, hrănite, adăpate și lăsate să se odihnească. Astfel de pauze obligatorii în transportul de animale pe distanțe lungi au loc la punctele de control, astfel cum se specifică la articolul 1 alineatul (1) din Regulamentul (CE) nr. 1255/97 al Consiliului din 25 iunie 1997 privind criteriile comunitare prevăzute pentru punctele de control și de modificare a planului de itinerar prevăzut în anexa la Directiva 91/628/CEE (4).
            
         
               (3)
            
            
               Intensificarea activităților de transport al animalelor pe șosea pe distanțe lungi a scos în evidență necesitatea îmbunătățirii punctelor de control. Este necesar să se stabilească, prin consultarea părților interesate și prin expertize tehnice, criteriile de calitate pentru punctele de control și strategiile care ar trebui să fie elaborate în cadrul Comunității pentru a ameliora condițiile de utilizare a acestora de către transportatori.
            
         
               (4)
            
            
               În plus, punctele de control din anumite locații lipsesc, în timp ce unele puncte de control existente au un nivel de calitate scăzut. Prin urmare, este necesar să se realizeze o acțiune pregătitoare care să includă construirea sau renovarea anumitor puncte de control.
            
         
               (5)
            
            
               În 2008, Comisia a publicat o cerere de propuneri pentru o acțiune pregătitoare similară, însă niciuna dintre propunerile primite nu a îndeplinit criteriile minime ale cererii de propuneri, din cauza insuficienței informațiilor cu privire la viabilitatea economică a proiectelor, precum și a sursei de cofinanțare.
            
         
               (6)
            
            
               Este oportun să se asigure o finanțare comunitară pentru acțiunea pregătitoare respectivă. Autoritatea bugetară a alocat 4 000 000 EUR din bugetul general al Comunităților Europene pe 2009 pentru o acțiune pregătitoare privind punctele de control.
            
         
               (7)
            
            
               Prezenta decizie constituie o decizie de finanțare în sensul articolului 75 alineatul (2) din Regulamentul (CE, Euratom) nr. 1605/2002 și al articolului 90 din Regulamentul (CE, Euratom) nr. 2342/2002.
            
         
               (8)
            
            
               În conformitate cu articolul 83 din Regulamentul (CE, Euratom) nr. 1605/2002, lichidarea, ordonanțarea și plata cheltuielilor trebuie să se efectueze în termenele stabilite în normele de aplicare.
            
         
               (9)
            
            
               În scopul aplicării prezentei decizii, este necesar să se definească termenul „modificare semnificativă” în sensul articolului 90 alineatul (4) din Regulamentul (CE, Euratom) nr. 2342/2002,
            
         DECIDE:
   Articolul 1
   Se adoptă acțiunea pregătitoare (denumită în continuare „acțiunea pregătitoare”) în conformitate cu anexa.
   Articolul 2
   În sensul prezentei decizii se aplică definiția „punctului de control” prevăzută la articolul 1 alineatul (1) din Regulamentul (CE) nr. 1255/97.
   Articolul 3
   Contribuția maximă a Comunității pentru punerea în aplicare a acțiunii pregătitoare este stabilită la 4 000 000 EUR și urmează a fi finanțată din linia bugetară 17 04 03 03 a bugetului general al Comunităților Europene pentru anul 2009.
   Articolul 4
   (1)   Ordonatorul de credite poate adopta orice modificări la prezenta decizie care nu se consideră semnificative în sensul articolului 90 alineatul (4) din Regulamentul (CE, Euratom) nr. 2342/2002, în conformitate cu principiile bunei gestiuni financiare și al proporționalității.
   (2)   Modificările cumulate ale alocărilor pentru acțiunile care fac obiectul acțiunii pregătitoare care nu depășesc 10 % din contribuția maximă prevăzută la articolul 3 nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca acestea să nu afecteze semnificativ natura și obiectivul acțiunii pregătitoare.
   
      Adoptată la Bruxelles, 13 octombrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 248, 16.9.2002, p. 1.
   
      (2)  JO L 357, 31.12.2002, p. 1.
   
      (3)  COM(2006) 13 final.
   
      (4)  JO L 174, 2.7.1997, p. 1.
   
      ANEXĂ
      
         ACȚIUNE PREGĂTITOARE PRIVIND PUNCTELE DE CONTROL PENTRU 2009
      
      1.1.   Introducere
      
      Prezenta acțiune pregătitoare conține două măsuri de punere în aplicare pentru anul 2009. Pe baza obiectivelor specificate în acțiunea pregătitoare, alocarea bugetului și principalele acțiuni sunt după cum urmează:
      
                  —
               
               
                  pentru achiziții (puse în aplicare în cadrul gestionării centralizate directe): 200 000 EUR;
               
            
                  —
               
               
                  pentru subvenții (puse în aplicare în cadrul gestionării centralizate directe sau în cadrul gestiunii centralizate indirecte, dacă se face o delegare către agențiile executive): 3 800 000 EUR.
               
            1.2.   Achiziții publice: Evaluarea fezabilității unui sistem de certificare pentru punctele de control de înaltă calitate
         
      
      Pachetul bugetar global rezervat pentru contractele de achiziții publice în anul 2009 se ridică la 200 000 EUR.
      TEMEI JURIDIC
      Acțiune pregătitoare în sensul articolului 49 alineatul (6) litera (b) din Regulamentul (CE, Euratom) nr. 1605/2002.
      LINIE BUGETARĂ
      17 04 03 03
      NUMĂRUL APROXIMATIV ȘI TIPUL CONTRACTELOR ANTICIPATE
      Un studiu pentru a evalua fezabilitatea unui sistem de certificare a punctelor de control.
      OBIECTUL CONTRACTELOR ANTICIPATE
      Studiul are drept obiective culegerea de informații asupra situației actuale a punctelor de control și asupra utilizării acestora în Comunitate în scopul evaluării criteriilor care ar putea defini punctele de control de înaltă calitate. Studiul examinează, de asemenea, fezabilitatea unui sistem de certificare pentru astfel de puncte de control.
      PUNEREA ÎN APLICARE
      Punerea în aplicare se realizează în mod direct de către Direcția Generală Sănătate și Consumatori.
      INTERVALUL TEMPORAL APROXIMATIV PENTRU LANSAREA PROCEDURILOR DE ACHIZIȚII
      Realizarea studiului este prevăzută să dureze cel mult șase luni și se efectuează în contextul unui contract-cadru. Cererile de servicii se lansează după adoptarea prezentei decizii.
      CONTRACT SPECIFIC
      Studiul se realizează prin contractul-cadru de evaluare 2009-2013 al Direcției Generale Sănătate și Consumatori „Evaluare, analiza impactului și servicii conexe”; lot 3 (lanț alimentar) SANCO/2008/01/055 lot 3.
      1.3.   Subvenții pentru construirea sau renovarea punctelor de control
      
      Subvențiile se acordă prin intermediul unui acord scris (denumit în continuare „acord de subvenționare”).
      TEMEI JURIDIC
      Acțiune pregătitoare în sensul articolului 49 alineatul (6) litera (b) din Regulamentul (CE, Euratom) nr. 1605/2002.
      LINIE BUGETARĂ
      17 04 03 03
      PRIORITĂȚILE PENTRU ANUL RESPECTIV, OBIECTIVELE DE ÎNDEPLINIT ȘI REZULTATELE PRECONIZATE
      Intensificarea activităților de transport al animalelor pe șosea pe distanțe lungi a scos în evidență necesitatea îmbunătățirii punctelor de control în care animalele urmează să se odihnească. În interesul sănătății și bunăstării animalelor a fost necesară introducerea unor măsuri specifice pentru a evita stresul animalelor și pentru a preveni răspândirea bolilor infecțioase. Obiectivul acțiunii este acela de a determina o creștere a utilizării punctelor de control și de a promova punctele de control de înaltă calitate.
      DESCRIEREA ȘI OBIECTIVUL MĂSURII DE PUNERE ÎN APLICARE
      Acțiunea constă în construirea sau renovarea de puncte de control de înaltă calitate în scopul validării unui sistem experimental de certificare a punctelor de control pe baza rezultatelor studiului de fezabilitate. Se preconizează că acțiunea va încuraja un sistem de certificare viabil din punct de vedere economic pentru punctele de control de înaltă calitate pentru a ameliora bunăstarea animalelor transportate pe distanțe lungi.
      PUNEREA ÎN APLICARE
      Punerea în aplicare se realizează în mod direct de către Direcția Generală Sănătate și Consumatori.
      PLANIFICAREA ȘI NUMĂRUL APROXIMATIV DE CERERI DE PROPUNERI/ATRIBUIRI DIRECTE
      Se publică o singură cerere de propuneri în valoare de 3 800 000 EUR. Acțiunea se realizează în termen de 24 de luni de la semnarea acordului de subvenționare. Cererea de propuneri se lansează după încheierea studiului privind evaluarea fezabilității menționat în secțiunea 1.2.
      RATA MAXIMĂ POSIBILĂ DE COFINANȚARE
      70 %
      CRITERIILE DE SELECȚIE ȘI DE ATRIBUIRE DE BAZĂ
      
                  —
               
               
                  Criterii de selecție:
                  
                              —
                           
                           
                              Capacitatea financiară a solicitantului:
                              
                                          —
                                       
                                       
                                          Solicitanții trebuie să demonstreze că au capacitatea financiară necesară pentru a întreprinde acțiunea care urmează să fie finanțată.
                                       
                                    
                                          —
                                       
                                       
                                          Solicitanții trebuie să furnizeze o dovadă a faptului că posedă resursele proprii necesare pentru a completa cofinanțarea comunitară solicitată și pentru a gestiona fluxurile de numerar necesare pentru gestionarea proiectului. Valoarea subvenției acordate unui beneficiar nu trebuie să depășească valoarea totală a capitalului său propriu și a datoriilor pe termen lung.
                                       
                                    
                        
                              —
                           
                           
                              Capacitatea tehnico-profesională a solicitantului:
                              
                                          —
                                       
                                       
                                          Este necesar ca solicitanții să demonstreze capacitatea tehnică și profesională de a întreprinde acțiunea care urmează să fie cofinanțată. Aceștia trebuie să furnizeze dovezi ale cunoștințelor și experienței lor în domeniul infrastructurilor relative la animale și al operațiilor de transport al animalelor. Solicitanții trebuie să furnizeze certificări și descrieri ale proiectelor și activităților pe care le-au desfășurat în cursul ultimilor trei ani și în special ale proiectelor relative la domeniul în cauză. Este de asemenea necesară furnizarea unui curriculum vitae detaliat pentru fiecare membru al echipei lor și demonstrarea capacității manageriale a directorului și a administratorului de proiect, incluzând studiile efectuate, titlurile și diplomele, experiența profesională, activitatea de cercetare și publicațiile.
                                       
                                    
                                          —
                                       
                                       
                                          Solicitanții trebuie să demonstreze că organizațiile care solicită finanțarea au un interes real pentru obiectivele proiectului și sprijină principiul introducerii unui sistem de certificare pentru punctele de control care urmează să fie pus în aplicare de către acțiunea în cauză. Aceștia trebuie să furnizeze dovezi privind persoanele de contact și părțile interesate la nivel internațional pe care intenționează să le consulte, în special în ceea ce privește certificarea, și la ale căror resurse intenționează să recurgă în cursul acțiunii pregătitoare.
                                       
                                    
                        
            
                  —
               
               
                  Criterii de atribuire:
                  
                              —
                           
                           
                              Se aplică următoarele criterii de atribuire:
                              
                                          —
                                       
                                       
                                          soliditatea abordării (20 %);
                                       
                                    
                                          —
                                       
                                       
                                          organizarea activității și gradul de angajare al autorităților competente/organizațiilor din statele membre acoperite de acțiune (30 %);
                                       
                                    
                                          —
                                       
                                       
                                          relevanța proiectului la nivel comunitar și efectul multiplicator (30 %);
                                       
                                    
                                          —
                                       
                                       
                                          raportul între costurile și eficiența proiectului (20 %).
                                       
                                    
                        
            FORMA SUBVENȚIEI
      Acord scris